google/wiki40b huggingface dataset:
Med rett til å drepe

Handling

007 skal være forlover for sin tidligere CIA-kollega, Felix Leiter, når han gifter seg. På vei til kirken blir Leiter stanset av et kystvakt-helikopter, som forteller ham at narkokongen Franz Sanchez, befinner seg nær Bahamas. Leiter, som ikke lenger jobber for CIA, har nå ansvaret for narkotika-avdelingen i Florida, og har i ukevis desperat forsøkt å få fatt i kjeltringen Sanchez. Leiter ser nå sin sjanse til å stoppe ham en gang for alle, og greier det. Men gjennom dyktig planlegging lykkes Sanchez i å rømme fra fengselet etter kort tid. Før han forsvinner sverger han hevn over Felix. Idet Bond er i ferd med å dra tilbake til London får han vite om rømningen og drar i all hast hjem til Felix. Der finner han Felix' kone død og sin gode venn hardt skadd. Bond bestemmer seg for å ta saken i egne hender!

Meninger om filmen

Filmen er både «elsket og hatet» da Dalton fremstiller Bond på en svært virkelighetsnær, seriøs og troverdig måte. Mange misliker Licence to Kill og begrunner det med filmens sjeldent voldelige og brutale skildringer. Tilhengerne oppgir på sin side at de elsker filmen av samme årsaker. Også mange fans av den litterære Bond likte filmen, fordi det var denne skildringen av Bond som var mest lik Flemings karakter. Faktisk hadde denne filmen flere likheter med bøkene Live and let die og Mannen med gullpistolen, enn filmversjonene av disse bøkene hadde, blant annet ved at Bonds venn Felix Leiter, blir sterkt skadet av en hai, og at Bond blir skurkens livvakt.
Sul tsin iare

Om sangen

«Sul tsin iare» var en av tre låter som konkurrerte om å bli Georgias bidrag til Eurovision Song Contest 2019. Sangene ble første gang fremført under finalen av georgiske Idol, der både vinnerartist og vinnersang skulle kåret. Den klare vinneren ble Oto Nemsadze og rockeballaden «Sul tsin iare». Teksten er på georgisk, men tittelen ble endret til engelsk: «Keep on Going».
Sangen er komponert av Roman Giorgadze, mens Diana Giorgadze har skrevet teksten. Det er en patriotisk kampsang om å stå sammen, ikke å gi opp og å fortsette. Dette budskapet var understreket i musikkvideoen som ble sluppet 8. april 2019. I videoen ser en mennesker som er skilt fra hverandre med piggtrådgjerder. Videoen avsluttes med at Nemsadze går over Enguri-broen som skiller Georgia og utbryterrepublikken Abkhasia. 
Sangeren Oto Nemsadze sa: «Det er ikke lett for meg å se piggtråd som representant for regionen som er okkupert for øyeblikket. Jeg tror ikke noen forblir likegyldig etter å ha sett denne musikkvideoen. Hovedbudskapet er at det ikke er noen delte regioner i Georgia. Før eller siden vil disse piggtrådgjerdene bli ødelagt, og vi skal alle synge sammen.» Regionene han sikter til, er Sør-Ossetia og Abkhasia, som ved russisk hjelp, brøt ut av Georgia i 2008. De to republikkene erklærte senere sin selvstendighet, men nesten ingen land har anerkjent dem som suverene stater. Sangen inneholder også en strofe på abkhasisk.

Eurovision Song Contest

I januar 2019 ble Georgia trukket til å delta i semifinale 1 av Eurovision Song Contest. Semifinalen ble arrangert i Expo Tel Aviv i Israel tirsdag 14. mai, og Georgia hadde startnummer 11. «Keep on Going» kom på 14. plass i sin semifinale og kvalifiserte seg ikke til finalen lørdag 18. mai.
Alexander von Kotzebue

Verker

Det første maleriet hans, Erobringen av Warszawa, ble malt i 1844 i St. Petersburg. Etter det malte han mange russiske slag i sjuårskrigen og fra felttogene til Suvorov i store maleri for tsaren av Russland. Av de viktigste verkene hans finner en «Stormingen av Warschaus», «Slget ved Potava», «Stormingenå av Narva», «Krysningen av Djevelbrua», og «Grunnleggingen av St. Petersburg».
Martha (film)

Handling

«Martha» er et veldig gammelt og rustet dampskip som seiler i Middelhavet og nesten er glemt av sitt danske skipsrederi. Mannskapet ombord drar fordel av dette og lever et veldig komfortabelt og luksuriøst liv ombord. De får imidlertid økonomiske problemer, og må bruke en del av hyren for ikke å få for stor ubalanse i regnskapet (som de forøvrig leverer alt for sent hver måned, og fikser på så det ser «bra ut»). En dag får skipsrederen plutselig behov for å være med ombord. Han er veldig gammeldags og disiplinert, og veldig lite fornøyd med hvordan båten ser ut. Mannskapet viser seg imidlertid nyttige da de kan slå det norske skipet «Harald» i et kappløp for å kunne tegne kontrakt med en oljesheik.
Karl-Ludvig Bugge

Karriere

Bugge begynte sin karriere som ulønnet nattevaktassistent i Morgenbladet i de harde 1930-årene, ifølge vaskeseddelen på en bok han utga på Aschehoug forlag i 1978.. Etter å ha virket noen år som journalist dobbeltdebuterte han ifølge samme kilde på Centralteatret som dramatiker og skuespiller, og var i en årrekke tilknyttet dette teatret.
I 1960 og 1961 medvirket han også i oppsetninger på Nationaltheatret.
Han oversatte en rekke skuespill for oppføring på norske scener, og var også regissør for flere av disse oppsetningene på scener rundt om i landet.
Clichy (Hauts-de-Seine)

Navn

Navnet Clichy er første gang omtalt som Clippiacum på 500-tallet, og dette er senere blitt endret til Clichiacum. Dette betyr «eiendommen til Cleppius», en gallo-romersk landeier.
På 1200-tallet ble slettene i Clichy brukt som en garenne, en jaktpark for den franske kongen og adelen. Clichy ble derfor kjent under navnet Clichy-la-Garenne.
Under den franske revolusjonen mellom 1793 og 1795 fikk området navnet Clichy-la-Patriote («Patrioten Clichy»), sannsynligvis fordi ordet garenne minnet om de føydale privilegiene som ble forkastet i 1789.
Etter revolusjonen ble det offisielle navnet Clichy, som kommunen fortsatt heter, men den blir allikevel ofte referert til som Clichy-la-Garenne.

Historie

Clichy var hovedstad for merovingerne under Dagobert I.
I 1830 ble en del av området lagt under kommunen Batignolles-Monceau, men i 1860 ble det meste av denne kommunen lagt under Paris og en del ble tilbakeført til Clichy. I 1867 ble en del av kommunene Clichy og Neuilly-sur-Seine slått samman til kommunen Levallois-Perret.
Nahitan Nández

Landslaget

Han ble tatt ut i Uruguays tropp til VM i fotball 2018 i Russland.
Endelave

Endelave, dansk øy i Kattegat, mellom øyen Samsø og fastlandet av Øst-Jylland. Den er en del av Horsens kommune i Region Midtjylland. Endelave er 13,2 km² stor og har 177 innbyggere (2006). Det går ferge fra Snaptun i Østjylland til Endelave, turen tar ca. 55 minutter.
Øyen har egen sognekirke, Endelave kirke, og en liten kortbaneflyplass. Det drives et utstrakt landbruk på Endelave, i praksis er hele arealet oppdyrket.
Den nordiske tv-serien Mysteriet med det levende lik fra 1992, ble spilt inn på denne øyen.
Bowling under Sentralamerikanske og karibiske leker 1954

Bowling under Sentralamerikanske og karibiske leker 1954. Bowling var en av flere sporter i de åttende sentralamerikanske og karibiske leker som ble arrangert i Mexico by i Mexico i perioden 5. til 20. mars 1954. Det var andtre gangen som bowling var med i de sentralamerikanske og karibiske leker. Det var tre øvelser, kun for menn. Venezuela ble beste nasjon med to gullmedaljer foran Mexico med en.
Ketil Stokkan

Karriere

ZOO ble oppløst i 1983, og Ketil Stokkan fortsatte som soloartist. Samme året deltok han for første gang i Melodi Grand Prix og ble nummer 2 i den norske finalen med sangen «Samme charmeur». Året etter ga han ut sitt første soloalbum, Gentlemen's Agreement. I 1986 vant Ketil Stokkan den norske finalen i Melodi Grand Prix med sangen «Romeo». I den internasjonale finalen ble sangen nummer 12 av 20 deltakere.
I 1989 samlet Stokkan gruppa Nexus igjen, som trio. Gruppa skiftet etter hvert navn til Stokkan Band. I 1990 vant Ketil Stokkan igjen den norske finalen i Melodi Grand Prix, med sangen «Brandenburger Tor» som handlet om Berlinmurens fall. I den internasjonale finalen kom bidraget på delt sisteplass sammen med Finland. I 1994 ga Stokkan Band ut albumet To the Bone. Han har også spilt sammen med broren Hugo Stokkan under navnet Stokkan Bros.
Ketil Stokkan flyttet tilbake til Harstad igjen i 1997. Han utdannet seg til lærer ved Lærerhøgskolen i Tromsø (2001–2005) og startet å jobbe som lærer på Harstad ungdomsskole i fagene norsk, engelsk, samfunnsfag, religion og musikk. Her sluttet han etter semesteret 2006–07 og flyttet til Nordkjosbotn. ZOO ble samlet igjen i 1999, og Ketil Stokkan spiller stadig konserter med ZOO og sitt eget band, mest det siste.
I 2011 ga Ketil Stokkan ut albumet Ta mæ, som også inneholder nyinnspillinger av alle MGP-låtene (i alt 15). I 2014 kom Ikkje legg på, ei samling av de mest kjente låtene fra tiden med ZOO, tolkninger av andres låter («Glir førrbi» av OnklP, «Hvil under stjerna» av Unit Five/Tore Hansen) og noen nye låter. Samme året ga Stokkan ut ei dobbel bluesplate med tittelen From L2C to the Bone. Den ble markedsført under navnet Ketil Stokkan – The Blues Edition. Plata består av konsertopptak fra 1992 og 1993 samt en lydforbedret versjon av låtene fra To the Bone (1994).
Pr. 2017 jobber Ketil Stokkan som lærer på Nordkjosbotn skole. Stokkan lager fortsatt musikk, med nyutgivelser som 'Bursdag (2016) og Forza arctic race (2017).
Ketil Stokkan er også et aktivt medlem i Odd Fellow-ordenen og en hyppig bidragsyter til ordenens magasin.
Melvillehalvøya

Melvillehalvøya er en stor halvøy i det canadiske arktiske område, nord for Hudson Bay. Mot øst ligger Foxe Basin og mot vest Boothiagulfen. mot nord skiller Fury og Heclastredet det fra Baffin Island. Mot syd, Repulse Bay og Frozen Strait skiller det fra Southampton Island ved den nordlige del av Hudson Bay. Mot sydvest er det forbundet med hovedlandet gjennom 
Rae Isthmus er navnsatt etter den arktiske oppdager, Dr. John Rae. Mellom 1821 og 1823 ble østsiden kartlagt av William Edward Parry. Siden er det blitt en del av Nunavut. Før det var det del av District of Franklin. det meste av halvøya ligger i Nunavut's Qikiqtaaluk regionen, mens det lengst i sydvest, rundt Repulse Bay som ligger i Kivalliq. Bosetninger på halvøya omfatter landsbyer i Repulse Bay og Hall Beach. landsbyen Igloolik ligger på en øy,  
på den nordøstlige kyst av halvøya.
Ridderspranget

Ridderspranget er et gjel i elven Sjoa. Den er dannet ved at elven har gnagd seg dypt ned i berggrunnen, slik at erosjonen kun har foregått i elvebunnen. 
Gjelet har fått navnet sitt etter et sagn om Sigvat Leirholar, en av kongens rådgivere, som mottok brev fra en vakker jente som skulle gifte seg med ridderen Eldjarn. Jenta ville ikke gifte seg, og Sigvat bestemte seg for å befri henne. Han red til Eldjarns gård og hentet jenta. Eldjarn jagde etter dem, men måtte gi seg da Sigvat, med jenta i armene, hoppet over Sjoa— nemlig Ridderspranget.
Bolsjevik

Bolsjevik (russisk: большевик, bolsjevik, «flertallsmann»; flertall: большевики, bolsjeviki; det russiske ordet for «flertall» er bolsjinstvo) var opprinnelig et medlem av «majoritetsfraksjonen» i det russiske arbeiderpartiet ledet av Vladimir Lenin. Den andre fraksjonen var kjent som mensjeviker («minoritetsmenn»). Partiet ble splittet under partikongressen i 1903. Kort etter at bolsjevikene kom til makten gjennom den russiske revolusjonen i 1917, endret de partiets navn til «Det all-russiske kommunistpartiet (bolsjevikene)». Det var først i 1952 at «bolsjevikene» ble strøket fra partinavnet.
Bolsjevikene, som ble grunnlagt av Vladimir Lenin, var i 1905 en masseorganisasjon bestående hovedsakelig av arbeidere under et demokratisk indre hierarki styrt av prinsippene for demokratisk sentralisme som betraktet seg selv som ledere av den revolusjonære arbeiderklassen i Russland. Deres overbevisning og praksis ble ofte referert til som bolsjevisme. Den bolsjevikiske revolusjonære lederen Lev Trotskij benyttet vanligvis begrepene «bolsjevisme» og «bolsjevik» etter hans landflyktighet fra Sovjetunionen for å skille mellom hva han anså var sann leninisme og det regime innenfor staten og partiet som vokste fram under Josef Stalin.
Fylkesvei 551 (Vest-Agder)

Historikk

Den største delen av strekningen mellom Opofte og Liknes bru var tidligere del av riksvei 465; veien ble nedgradert i 2006 da den nye traséen på europavei 39 ble tatt i bruk.
2019 ble veienerstattet av fylkesvei 4090 og fylkesvei 4091.
Hjälta kraftverk

Hjälta kraftverk er en demning med et vannkraftverk i Sverige. Den er anlagt i Faxälven i nordlige Sverige. Byggingen av kraftverket og demningen  var ferdig i 1952. Installert vannkrafteffekt er 178 MW. Årlig produksjon fra anlegget er 1,00 TWh elektrisk kraft. Operatør er selskapet E.ON.
Ask Me Why (Beatles-sang)

Bakgrunn

«Ask Me Why» ble skrevet våren 1962. Det var først og fremst John Lennons ide, men han fikk hjelp av Paul McCartney til å skrive den ferdig. Inspirajonen var Smokey Robinson and the Miracles.

Innspilling

«Ask Me Why» var fjerde og siste sang gruppen spilte inn på sin audition 6. juni 1962 i Abbey Road Studios. Før den gjorde de forsøk på «Besame Mucho», «Love Me Do» og «P.S. I Love You». Pete Best spilte trommer i gruppen på denne tiden.
26. november 1962 var The Beatles i samme studio for å spille inn sangen på nytt. Bak trommene befant Ringo Starr seg. Etter seks tagninger var de fornøyde, selv om George Harrison gjorde en liten feil på sitt gitarspill (1:26 inn i sangen).
Annæus Schjødt d.y.

Lillehammer-saken

Han var forsvarer for Sylvia Rafael etter Lillehammer-saken. Rafael slapp ut av norsk fengsel i mai 1975, de to giftet seg året etter og hun fikk deretter oppholdstillatelse i Norge. På grunn av faren for hevnaksjoner fra PLO hadde ekteparet i perioder politibeskyttelse og skjulte seg i hytta på fjellet. I minst ett tilfelle var agenter fra PLO i Norge og rekognoserte mens de ble holdt under oppsikt av norsk sikkerhetspoliti. Det norske utenriksdepartementet fikk Yasir Arafat til å love at det ikke skulle skje noe attentat på norsk jord. Ekteparet flyttet senere til hennes fødeland Sør-Afrika.

Utmerkelser

For sin innsats under krigen er Schjødt dekorert med Order of the British Empire, Krigsmedaljen, Deltakermedaljen med rosett, Haakon VIIs 70-årsmedalje samt flere utenlandske dekorasjoner.
Fête galante

Fête galante (fransk «kjærlighetsfest») er en betegnelse på en populær beskjeftigelse blant rike aristokrater i perioden mellom 1715 til omtrent 1770. Begrepet blir særlig brukt i sammenheng med en tradisjon innen fransk malekunst.

Bakgrunn

Etter at Ludvig IV døde i 1715 forlot hoffet de overdådige salene i Versailles til fordel for mer intime lokaler i Paris der de kunne danse, flørte og iscenesette små commedia dell'arte-opptrinn. Aktiviteten er nært beslektet med, nærmest en variant av fête champêtre, som var elegante og påkostede hagefester for aristokratiet.

Fête galante-maleriet

Det franske fête galante-maleriet framstiller medlemmer av hoff og aristokrati mens de hengir seg til dans, musikk og erotikk i parker og hager. Antoine Watteau regnes som «oppfinner» av og fremste representant for stilen, som ble til som et kompromiss mellom to motstridende hensyn: på den ene siden levde Watteau av å selge bilder hovedsakelig til privatpersoner som foretrakk motiver fra hverdagslivet, på den andre siden ønsket Watteau anerkjennelse av det offentlig oppnevnte Académie des Beaux-Arts. Problemet var at akademiet rangerte bilder med samtidsmotiv som moralsk mindreverdige sammenlignet med «oppbyggelige historiemalerier» som framstiller historiske og mytiske motiv. Ved å male sin tids mennesker inn i landskap som påminnet om det mytiske landskapet Arkadia oppnådde Watteau å få avsetning for sine bilder samtidig som Académie klassifiserte maleriene hans som peinture d’histoire og dermed på det høyeste nivå.
Andre som malte i denne tradisjonen er Jean-Baptiste Pater, Nicolas Lancret, Jean-François de Troy og Jean-Honoré Fragonard.
St. Maximin

St. Maximins kloster (Abtei eller Reichsabtei St. Maximin) var et benediktiner-kloster i Trier i Rheinland-Pfalz, Tyskland.
Klosteret regnes som et av de eldste i Vest-Eruopa, og skal ha blitt grunnlagt av sankt Maximin av Trier (d. 346) på 300-tallet. Maximin og andre tidlige biskoper av Trier ble begravet i klosterkirkens krypt. Kirken, som først var dedikert til apostelen Johannes, ble senere viet til Maximin.
Benediktinerne kom hit på 500-tallet, og etterfulgte muligens et tidligere klosterfellesskap. Klosteret ble ødelagt av normannerne i 882 og gjenoppbygd fra 942 til 952. På 1200-tallet ble de ødelagt i brann, og gjenoppbygget på samme grunnmur.
Klosterets riksumiddelbarhet var i flere hundre år et konflikttema. I 1674 ble klosteret helt ødelagt av franske styrker, og gjenoppbygget 1680-84. Klosteret ble avviklet i 1802, og bygningene ble tatt i bruk til verdslige formål, blant annet skole og fengsel. Det hele ble ødelagt av bomber under andre verdenskrig, med unntak av en frittstående portal. Kirken overlevde krigen, men er nå avvigslet, og ble fra 1979 til 1995 overført til verdslig bruk, som konsertsal.
Ut i vind

Ut i vind er et musikkalbum med Lynni Treekrem, utgitt i 1991. Albumet ble utgitt på nytt i 2008.
Edwardsport kullkraftverk

Edwardsport kullkraftverk er et kullkraftverk i Knox County i delstaten Indiana i det østlige USA. Det har en installert produksjonskapasitet på 160 MW. Brenselkilden er kull.  Anlegget stod ferdig utbygd i 1918.
Rasmus Paludan

Utdanning og stillinger

Rasmus Paludan var sønn av Frederik Rasmussen og Anne Jacobsdatter. Han gikk på Christiania katedralskole frem til 1720. Så fullførte han prestestudiet på rekordtid ved Københavns Universitet fra april 1720 til desember 1721. Etter dette har han vært huslærer i flere år, frem til han i 1730 ble ordinert til tolvprest av Bartholomæus Deichman. I denne perioden (fra 1733 til 1741) stod han som eier av Brennenga gård i Maridalen. Fra 1740 til 1743 virket han som prest i byen Stege og som prost på øya Møn. I 1743 ble han stiftsprost i Christiania, en utnevnelse som ikke har gått upåaktet hen. Den tyske hoffpresten Bluhme ville anbefale Paludan til stillingen, mens biskopen på Sjælland, Peder Hersleb heller ville ha hospitalspresten Ivar Brink. Hersleb gav seinere uttrykk for sin misnøye på denne måten: «En Paludan blev Stiftsprovst i Christiania, en god ærlig Mand, men overmaade ulærd, paa dert Sted hvor de mange Anabaptister, Separatister og Herrnhuter, behøvedes en erfaren, klog og forsigtig Mand». Paludan klarte ikke å ta opp kampen mot herrnhut-presten Johannes Green i Aker, men måtte se at flere og flere menighetslemmer og lærere fant veien til Aker kirke. Under kongebesøket i 1749 fikk Paludan ærestittelen konsistorialråd, og i 1751 ble han utnevnt som biskop i Christianssand. Denne stillingen hadde han til sin død.
Sjamantromme

Sjamantromme er en fellesnevner for ulike typer trommer som blir (har blitt) brukt til sjelereiser (sjamanisme). Det finnes tradisjonelle sjamantrommer i en rekke ulike land og kulturer. Sjamantrommene er vanligvis rammetrommer (runde eller ovale) eventuelt skåletrommer (kjeletrommer). Ramma på rammetrommene er som regel laget av et bøyd og sveipet trestykke, eller av en hel trering (selvvokst eller tilskåret). Ramma er overtrukket med en eller annen type dyreskinn. Skinnet er i mange tilfeller (men ikke alltid), dekorert. Ofte brukes en stikke, pinne, kølle eller hammer for å bringe fram lyd av tromma. Tradisjonelt er spill på shamantromme gjerne del av et større uttrykk som inkluderer sang og dans. 
I Norden er inuitter og samer kjent for å bruke (ha brukt) trommer som redskap til å komme i kontakt med åndeverdenen. Det ser også ut til at volven kjent fra norrøn mytologi brukte tromme på lignende vis, jamfør det norrøne diktet Voluspå. I de kulturene det brukes (har vært brukt) sjamantrommer, har instrumentet gjerne også andre funksjoner. På Grønland, der det fremdeles finnes levende og ubrutte tradisjoner på denne typen tromme, utnyttes instrumentet også under formidling av historier, myter og gammel viten. Når framføringene blir skikkelig uttført, har kulturuttrykket stor underholdningsverdi.
Det er i dag eksempler på ulike nysjamanistisk bevegelser. En viktig praksis innen nysjamanismen er såkalte trommereiser.
Domsten

Domsten er et tettsted i Helsingborg kommune i Skåne län i Sverige. I 2010 hadde tettstedet 617 innbyggere.
Mama (film)

Handling

Jeffrey er en forstyrret businessmann som dreper partnerne sine og sin fremmedgjorte kone, før han tar med seg sine to barn, tre år gamle Victoria og ett år gamle Lilly, med til en hytte i skogen med planer om å drepe dem. Imidlertid blir de to jentene reddet av en skummel, spøkelsesaktig skapning. Fem år senere finner Jeffreys bror Lucas de to barna som fremdeles er i live og som vokste opp uten tilsyn, men som hevder at de ble oppdratt av Mama. Lucas bor med sin kjæreste Annabel, og de to får foreldrerett for barna. Og snart finner de ut at jentene slett ikke hadde vrangforestillinger når de snakket om Mama, og at de ikke er alene i huset.
Walter Lees

Etter krigen

Han sluttet ved Curtiss i februar 1920 for å arbeide som sjef ved La Grande Aircraft Co. i Oregon. For foretagets regning gjennomførte han et antall flyoppvisninger og langdistanseflyvninger. Et år senere sluttet han i selskapet for å arbeide ved Wilbur Wright Field i Dayton Ohio. I 1922 blir han forflyttet til Dayton-Wright Aeroplane Co. hvor han får ansvarar for flyinstruktørene. I sitt arbeid kommer han i kontakt med Johnson Aeroplane Supply and Flying Service (JASFS) i Dayton, hvor han blir ansatt som flyinstruktør. JASFS var et mindre selskap som drev en flyskole, kjøpte og solgte fly, samt konstruerte og bygde noen prototyper. I selskapet rådde det en konkurransementalitet og selskapets piloter deltok i flere flykonkurranser og gjennomførte et antall pionerflygninger. Under sin tid ved JASFS kom Lees til å delta i flere forskjellige konkurranser. 1923 vant han konkurransen Flying Club Trophy i St. Louis. I 1924 vinner han flykonkurransen National Cash Register Trophy i Dayton. Den 13. mai 1924 blir han det niende medlemmet i Caterpillarklubben da han tvinges til å hoppe fra et L.V.G. fly over Johnson Field i Dayton. På grunn av at hoppet skjedde fra lav høyde ble møtet med bakken kraftig og han ble skadet i benet. Skaden i benet kom til å følge ham livet ut. Han fortsatte ved JASFS året ut da han ble tilbudt stilling ved Packard Motor Car Co. i Detroit. Her ble han sjef over testpilotene og utførte selv tester med en dieselmotor som ble utviklet av selskapet. For å lede prosjektet til en suksess gjennomførte han et antall lange flygninger med fly drevet av dieselmotorer. I 1929, 1930 og 1931 stiller han opp i flykonkurransen Ford Reliability National Air Tour med en Packard diesel motor.
Sammen med Fred A. Brossy gjennomfører han den 30. mai 1931 verdens lengste flygning uten brennstoffylling i en dieseldrevet Bellanca J2 over Jacksonville Beach i Florida. Flytiden endte på 84 timer og 33 minutter. Etter at Packard sluttet arbeidet med dieselmotoren ble han i 1935 ansatt ved Bendix Aviation Corp som selger ved foretagets flyavdeling.
I desember 1940 kalles han inn som Kommandørkaptein i US Navy for å tjenestegjøre ved Naval Air Service. Han pensjoneres fra US Navy i 1946. Han hadde da vært aktiv pilot i over 35 år, fløyet over 60 forskjellige flytyper samt logget over 12 000 flytimer. Som militær pilot arbeidet han i fem år i US Air Force Reserve, 20 år i United States Navy Reserve, samt seks år ved US Navy.
Vijapura

Vijapura, tidligere Bijapur, er en by i Karnataka i India. Den ligger cirka 385 km fra byen Bombay. Byen er administrasjonssenter i Vijapura kommune.
Fra 1500-tallet til 1700-tallet var byen hovedstad i et islamsk rike. Det står fremdeles mange godt bevarte bygninger og minnesmerker fra denne tiden. Bijapur er kjent for sine historiske arkitektoniske monumenter som ble bygget i Adil Shahi-dynastiets tid.
Vijapura ligger  530 km. nordvest for  Bangalore og om lag 550 km. fra Mumbai og 384 km. vest for Hyderabad.